CELEX: 62009CN0376
Language: el
Date: 2009-09-22 00:00:00
Title: Υπόθεση C-376/09: Προσφυγή της 22ας Σεπτεμβρίου 2009 — Επιτροπή των Ευρωπαϊκών Κοινοτήτων κατά Δημοκρατίας της Μάλτας

7.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 267/51
            
         Προσφυγή της 22ας Σεπτεμβρίου 2009 — Επιτροπή των Ευρωπαϊκών Κοινοτήτων κατά Δημοκρατίας της Μάλτας
   (Υπόθεση C-376/09)
   2009/C 267/85
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: A. Alcover San Pedro, E. Depasquale)
   
      Καθής: Δημοκρατία της Μάλτας
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Δημοκρατία της Μάλτας παραλείποντας να παροπλίσει τα συστήματα πυροπροστασίας και τους πυροσβεστήρες που περιέχουν halons για χρήσεις μη κρίσιμης σημασίας σε πλοία και παραλείποντας να ανακτήσει τα halons, παρέβη τις υποχρεώσεις που υπέχει από τα άρθρα 4, παράγραφος 4, σημείο v του κανονισμού (ΕΚ) 2037/2000 (1) του Ευρωπαϊκού Κοινοβουλίου και του Συμβουλίου, της 29ης Ιουνίου 2000 για τις ουσίες που καταστρέφουν τη στοιβάδα του όζοντος
            
         
               —
            
            
               να καταδικάσει τη Δημοκρατία της Μάλτας στα δικαστικά έξοδα.
            
         
      Ισχυρισμοί και κύρια επιχειρήματα
   
   Από τις διατάξεις των άρθρων 4, παράγραφος 4, σημείο v, και 16 του κανονισμού σε συνδυασμό με το άρθρο 2 της πράξης προσχωρήσεως προκύπτει ότι η Δημοκρατία της Μάλτας όφειλε να παροπλίσει τα συστήματα πυροπροστασίας και τους πυροσβεστήρες που περιέχουν halons μέχρι την 1η Μαΐου 2004 με εξαίρεση τις χρήσεις κρίσιμης σημασίας που απαριθμεί το παράρτημα VII του κανονισμού και να ανακτήσει τα halons με τις κατάλληλες τεχνολογίες.
   Δεδομένου ότι η Επιτροπή δεν έλαβε καμιά πληροφορία ως προς το ότι η Δημοκρατία της Μάλτας παρόπλισε τα συστήματα πυροπροστασίας και τους πυροσβεστήρες που περιέχουν halons για χρήσεις μη κρίσιμης σημασίας σε όλα τα σκάφη που απαριθμούνται στο έντυπο που προσαρτάται στην απάντησή της στο έγγραφο οχλήσεως και ότι ανέκτησε τα halons, συμπεραίνει ότι η Δημοκρατία της Μάλτας παρέβη τις υποχρεώσεις που υπέχει από τα άρθρα 4, παράγραφος 4, σημείο v, και 16 του κανονισμού.
   
      (1)  EE L 244, σ. 1.